Heriotza-ukaldi

Heriotza-ukaldia edo hiltzeko ukaldia zauri bat da, jada hilgarriki zaurituta dagoen biktima bat jo eta berehala heriotza eragingo diona, biktima horri agonia luze eta mingarria saihesteko. Suzko arma batekin egiten bada, heriotza-tiroa esaten zaio.

Heriotza-tiroaren adibideak dira soldadu bati bihotzean edo buruan egiten zaion tiroa, gerra batean izandako borroka baten ondorioz hiltzeraino zaurituta badago eta mediku-arretarik jaso ezin badu. Erdi Aroan, heriotzaz zauritutako borrokalariei sastakai baten bidez egiten zitzaien. Sastakai horri “miserikordia” ere deitzen zitzaion.

Gaur egun, soldadu ezinduentzako heriotza-ukaldia gerrako krimena da: gerra legeek ezinduak zaintzea exijitzen dute eta errukiz hiltzea debekatzen dute.

Fusilatzearen bidez ezarritako heriotza zigorraren kasuan, kondenatuari fusilarien lehen deskargarekin hil ez denean ematen zaiona da. Animalien eutanasia izendatzeko ere erabiltzen da terminoa.

 Erreferentziak 

Kategoria:Historia militarra
Kategoria:Eutanasia
Kategoria:Heriotza zigorra